वासिंटन , 20 आगस्ट : हवाइट हाउसआ बुंदोंदि , आमेरिकाया अराय भारतनि सुबुंफोरनि फोथाय - जाथाव लोगो महरै थागोन । हवाइट हाउसनि माहारियारि रैखाथि परिषदआ भारतनि 74 थि उदांनि साननि खाबुआव टुइट खालामदों , जों भारतयाव थानाय जोंनि आंगो लोगोफोरनो गाहाम हामब्लाइथि बावहरो । परिषदनि टुइटखौ सिनेट जन कर्निनआ रिटुइट खालामदों । बियो सिनेट इन्डिया ककासनि लेडाइ आफादगिरि । मख'जाथावदि , 31 आगस्टनिफ्राय 3 सेप्तेम्बरसिम इउ एस इन्डिया स्ट्रेटेजिक एन्ड पार्टनारसिप फराम सम्मेलनखौ खुंनो लादों । बेयाव आमेरिकानि लेडाइ हादतगिरि माइक पेन्स आरो भारतनि गुबुन हादतयारि मन्थ्रि एस जयशंकरा डिजिटेलनि गेजेरजों खुंनाय सम्मेलनाव भारत आरो आमेरिकानि सोमोन्दोनि सायाव जरखा बिबुंथि होगोन । बे सम्मेलनाव दरनै हादतनि गेजेरनि रांखान्थि आरो सोलोआरि खान्थिनि हेफाजाब होज्लायनायखौ बांहोनायनि सायाव सावरायगोन । इउ एस आइ एस ए पि एफनि आफादगिरि मुकेश आगीया मंगलबाराव बुंदोंमोनदि , बे सम्मेलननि थाखाय लेङाइ हादतगिरि पेन्सआ गावसोरजों सोमोन्दो लानायजों गावसोर मान गोनां मोन्दों आरो खुसि मोन्दों । 
आमेरिकाया अरायबो भारतनि फोथायजाथाव लोगो महरै थागोन : हवाइट हाउस